Diari Oficial de la Generalitat Valenciana


Sumari del DOGV 7198, del 23-01-2014 (2014/500)

Notificació del laude emés per la Junta Arbitral de Consum de la Comunitat Valenciana. Expedient número COIJAC/2013/3/46.
-------------------------------------------------------------------------------------------------------------------------

### Dades del document

Número de DOGV
:   7198

Data del DOGV
:   23-01-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/500


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació del laude emés per la Junta Arbitral de Consum de la Comunitat Valenciana. Expedient número COIJAC/2013/3/46. [2014/500]  
Per haver-ho així acordat el president de la Junta Arbitral de Consum de la Comunitat Valenciana, en l'expedient arbitral COIJAC/2013/3/46, a l'empara del que disposen els articles 58 i 59.5 de la Llei 30/1992, de 26 de novembre, de Règim Jurídic de les Administració Públiques i del Procediment Administratiu Comú, modificada per la Llei 4/1999, es procedix a notificar a la persona interessada que a continuació s'expressa, el laude arbitral recaigut en el mencionat expedient, per mitjà del present edicte:  
  
Interessada: Yolanda Soler Fernández.   
Últim domicili conegut: c/ Blasco Ibáñez, 7 (46201 Novetlè).  
Expedient: COIJAC/2013/3/46.  
Laude de data 15 d'octubre de 2013 que es dicta a València, en els termes següents: «Desestimar la pretensió de la reclamant pels motius següents:  
- De l'anàlisi de la documentació aportada i de les al·legacions per escrit de les parts que consten en l'expedient no s'aprecien errors per part de l'empresa reclamada en l'aplicació de tarifes i taxes en les factures aportades, i es fa constar que estes tarifes estan regulades i que són aplicades d'acord amb la llei, per la qual cosa no és procedent la devolució de cap quantitat per este concepte.  
- D'altra banda, i davant de la pretensió de la reclamant que es cancel·le el seu contracte per a tornar a l'estat inicial (últim recurs), actualment és esta la modalitat que té contractada.  
- Finalment, i en relació a la pretensió que se li efectue una lectura real amb caràcter mensual, la legislació vigent només exigix a les empreses elèctriques dos lectures reals a l'any, sent les restants estimatives.»  
  
L'indicat laude té caràcter vinculant i executiu, i és eficaç des del dia de la notificació.  
La qual cosa es fa saber a la interessada reclamant, als efectes oportuns i que preveuen el Reial Decret 231/2008, de 15 de febrer, pel qual es regula el Sistema Arbitral de Consum, i la Llei 60/2003, de 23 de desembre, d'Arbitratge, i se li significa que, dins dels 10 dies següents a la notificació del laude, en podrà demanar al Col·legi Arbitral la correcció, l'aclariment o el complement, d'acord amb el que disposa l'article 39. Contra el laude, hi cap acció d'anul·lació, que haurà de ser presentada davant de l'Audiència Provincial en el termini dels dos mesos següents a la seua notificació o a l'aclariment a què es referix l'article 39 de la Llei d'Arbitratge, d'acord amb el que establixen l'article 40 i següents de la Llei d'Arbitratge 60/2003.  
I, perquè servisca de notificació a la interessada consignada anteriorment, s'expedix el present edicte.  
  
València, 16 de gener de 2014.- La presidenta de la Junta Arbitral: Gema Ferrer Portillo.